Pozdravljeni

Najprej kratka navodila

Ne »paničarite«, če spletna učilnica ne bo delala. Ta teden še ne bom vpisovala v eAsistenta. Glede na to, da sistem ne deluje, kot bi moral, naložite, ko boste lahko.

Vsak dan boste dobili delo. DO 14.30. URE VSAK DAN PA MI BOSTE V E-UČILNICO ODDALI VAŠE DELO. Fotografirajte zvezek, delovni zvezek in oddajte fotografije kot nalogo. Poudarjam, VSAK DAN SPROTI. V kolikor ne bom dobila vaših nalog do 14.30 ure, takoj dam pod opombe v e-asistenta.

**PREBERI učb. str. 18, 19. Pozornost nameni predvsem različnim virom (slike, okvirčki, besedila ob slikah itd.)**

**Naloga 1: Zapiši v zvezek.**

HUMANIZEM

* **Humanizem je nov pogled na svet, ki si prizadeva spodbujati razvijanje človeških sposobnosti.**
* Najprej se začne širiti po Apeninskem polotoku.
* **Značilnosti:**
	+ **osredotoča se na človeške misli, čustva in dejanja,**
	+ **proučujejo antična besedila,**
	+ **zanimajo se za literaturo, zgodovino, govorništvo,**
	+ **imajo velik vpliv na umetnike in arhitekte.**
* **Pod vplivom humanizma začnejo nastajati začetki moderne znanosti (astronomija, fizika, matematika, tisk, medicina).**

**PREBERI:**

 *(ponovitev 6.r.)*

Spremembe, ki jih povzroči tisk:

* Knjige postanejo cenejše in dostopne vsem.
* Poleg verskih se tiskajo tudi popotniške in medicinske knjige.
* Sprva so tiskane samo v latinskem jeziku, kasneje tudi v nacionalnih jezikih.
* Omogoči, da ljudje sami berejo in si razlagajo Biblijo.
* Njegova iznajdba omogoči širjenje humanističnih idej.

**Naloga 2: Zapiši v zvezek.**

RENESANSA

* **To je umetnostna smer, ki se pojavi hkrati s humanizmom.**
* **Značilnosti:**
	+ **njena domovina je Apeninski polotok,**
	+ **realistični verski motivi,**
	+ **kipi v antičnem slogu,**
	+ **slikanje mestnih veljakov,**
	+ **umetniki slavijo človeško telo.**
* **Velik razvoj doživi tudi literatura, ki odraža razpoloženje avtorjev ali pa opisuje razmere v družbi.**

**PREBERI:**

UMETNIKI RENESANSE

* Leonardo da Vinci (Mona Liza, Zadnja Večerja, načrti za helikopter, podmornico, študije človeške anatomije …)
* Raffaello Santi (portreti papežev, Sikstinska Madona …)
* Michelangelo (Pieta, David, poslikava Sikstinske kapele, kupola bazilike Sv. Petra, grobnica družine Medici …)
* William Shakespeare (Romeo in Julija, Hamlet, Kralj Lear …)
* Boccaccio (Dekameron)
* Machiavelli (delo Vladar)

**NALOGA 3:** Reši delovni zvezek str.14, 15.

**NALOGA 4:**

Ne pozabite narediti fotografij in mi jih do 14.30 ure oddati v spletno učilnico. Če imate kakršno koli težavo, me, prosim, kontaktirajte na eva.vrhovnik@oskoroskabela.si

**Če ne gre, preberi začetek teh navodil.**

 Vedno vam bom z veseljem pomagala.

Vaša učiteljica Eva